મહેસાણા પાલીકાનાં પ્રમુખપદ માટે જાહેર થયેલા રોસ્ટર પોઈન્ટમાં પાંચ વર્ષનાં સમયગાળા દરમિયાન અઢી વર્ષ મહિલા અનામત અને અઢી વર્ષ સામાજીક અનામત રહેતાં જનરલ સમાજનાં ઉમેદવારને અન્યાય થઈ રહ્યો છે.તેથી શહેર ભાજપ પ્રમુખ કૌશિક વ્યાસે પણ જનરલ સમાજનાં ઉમેદવારને અન્યાય થાય નહી તે માટે ગુજરાત હાઈકોર્ટમાં જાહેરહિતની અરજી કરી હતી.પરંતુ આ અરજી સંદર્ભે રાજ્ય સરકારનો જવાબ લઈ લેવામાં આવ્યા બાદ પેન્ડીગ રખાઈ છે.અરજદાર કૌશિક વ્યાસનાં મતે ૨૫ વર્ષનાં સમયગાળા દરમિયાન જનરલ સમાજનાં ઉમેદવારને માત્ર ત્રણ વખત પ્રમુખપદ મળે છે.